கேள்வி: பி. சி. விஷ்ணுநாத் - அரசியல் வாழ்க்கை பற்றி தகவல் சொல்.
பதில்: இவர், கேரள மாணவர் ஒன்றியம் மூலம் அரசியலில் நுழைந்தார். சாஸ்தம்கோட்டாவின் தேவஸ்வம் போர்டு கல்லூரியின் அலகு செயலாளராக இருந்தார் (1993). தேவஸ்வம் போர்டு கல்லூரியின் கலைச் சங்கச் செயலாளராகவும் (1997), கல்லூரியின் பல்கலைக்கழக ஒன்றிய உறுப்பினராகவும் (1998) தேர்ந்தெடுக்கப்பட்டார். 2001, 2002 இல் கேரள பல்கலைக்கழக ஆட்சிப் பேரவைக்குத் தேர்ந்தெடுக்கப்பட்டார். 2005ஆம் ஆண்டு கேரள மாநிலத்தின் பிரதிநிதியாக உப்புச் சத்தியாகிரகம் 75 வது ஆண்டு நினைவாக நடந்த 'நினைவு அணிவகுப்பில்' இவர் பங்கேற்றார். 2002 முதல் 2006 வரை கேரள மாணவர் சங்கத்தின் மாநிலத் தலைவராக இருந்தார். அப்போது, பேருந்து கட்டண உயர்வை எதிர்த்து கேரள மாணவர் சங்கம் நடத்திய வேலைநிறுத்தம் தொடர்பாக இவர் சிறையில் அடைக்கப்பட்டார். மேலும், இவர் பல மாணவர்களின் போராட்டங்களிலும், வேலைநிறுத்தங்களிலும் பங்கேற்றுள்ளார். 2010இல் கேரள இளைஞர் காங்கிரசு தலைவராக தேர்ந்தெடுக்கப்பட்டார்.[http://www.thehindu.com/todays-paper/tp-national/tp-kerala/kurup-made-kpcc-vicepresident/article6125046.ece P.C. Vishnunadh nominated as KPCC general secretary] 2014இல் கேரள பிரதேச காங்கிரசின் பொதுச் செயலாளராக நியமிக்கப்பட்டார். 2017ஆம் ஆண்டில், கருநாடகம் மாநிலப் பொறுப்பில் இந்திய தேசிய காங்கிரசு செயலாளராக நியமிக்கப்பட்டார். 2020 ஜனவரியில், கேரள பிரதேச காங்கிரசு குழுவின் துணைத் தலைவராக நியமிக்கப்பட்டார்.[] 2006இல் நடந்த கேரள சட்டமன்றத் தேர்தலில் செங்கன்னூர் சட்டமன்றத் தொகுதியிலிருந்து முதன்முதலாக கேரள சட்டமன்றம் தேர்ந்தெடுக்கப்பட்டார். இவர், இந்தியப் பொதுவுடமைக் கட்சி (மார்க்சிஸ்ட்) வேட்பாளர் திரு. சாஜி செரியனை 5321 வாக்குகள் வித்தியாசத்தில் தோற்கடித்தார். 2011 ஆம் ஆண்டு கேரள சட்டமன்றத் தேர்தலில் இவர் இரண்டாவது முறையாகத் தேர்ந்தெடுக்கப்பட்டார். இந்தியப் பொதுவுடமைக் கட்சியின் (மார்க்சிசம்) சி. எஸ். சுஜாதா என்பவரை 12500 வாக்குகள் வித்தியாசத்தில் தோற்கடித்தார். கேரள சட்டமன்றத் தேர்தல், 2016 இவர் கே. கே. இராமச்சந்திரன் நாயர் என்ற இந்தியப் பொதுவுடமைக் கட்சியின் (மார்க்சிசம்) வேட்பாளரால் 7983 வாக்குகள் வித்தியாசத்தில் தோற்கடிக்கப்பட்டார். கேரள சட்டமன்றத் தேர்தல், 2021 குண்டறா சட்டமன்றத் தொகுதியில் போட்டியிட்டு இடதுசாரி ஜனநாயக முன்னணி (கேரளா) ஜெ. மெர்சிகுட்டி அம்மா 4,454 வாக்குகள் வித்தியாசத்தில் தோற்கடித்தார்.
கேள்வி: பி. சி. விஷ்ணுநாத் - வகித்த பதவிகள் என்பது என்ன?
பதில்: * 2001-2002 : ஆட்சிப் பேரவை உறுப்பினர், கேரள பல்கலைக்கழகம் * 2002-2006 : தலைவர், கேரள மாணவர் ஒன்றியம் ) * 2010-2013 : தலைவர், கேரள இளைஞர் காங்கிரசு * 2006-2011,2011-2016,2021-தேதி: சட்ட மன்ற உறுப்பினர் (இந்தியா), கேரள சட்டமன்றம் * 2014-தேதி : பொதுச் செயலாளர், கேரள பிரதேச காங்கிரசு குழு * 2017-தேதி : செயலாளர், அகில இந்திய காங்கிரசு குழு
கேள்வி: பி. சி. விஷ்ணுநாத் - மற்ற விருப்பங்கள் என்பது என்ன?
பதில்: இவர், தனது நண்பர் ரமேஷ் மகாயிரம் இயக்கிய "நான் கண்ட கேரளம்" என்ற குறும்படத்தில் ஒரு பாடலைப் பாடியுள்ளார்.[http://newskerala.com/pc-vishnunath-mla-now-on-screen-as-a-singer.html P.C Vishnunath MLA now on screen as a singer]